Ён быў шчырым патрыётам зямлі беларускай — без дэманстрацыі напаказ. Бліскучым жывапісцам і педагогам, з-пад крыла якога выйшла некалькі пакаленняў манументалістаў. Суразмоўцам, з якім можна было гаварыць бясконца. Сумленным і прынцыповым, што датычыцца маральнага стрыжня чалавека да грамадства ў цэлым. Больш за шэсцьдзясят гадоў ён працаваў у мастацтве. Жывапісец яркай метафарычнасці, складанай алегарычнасці, які імкнуўся да шматпланавага змястоўнага падтэксту.